ประกันยกทัพให้คำปรึกษาบริหารเงินฟรี
ที่ปรึกษาทางการเงินระดมพลทำแผนการออมให้ประชาชนฟรี
25 ก.ย. 2555

ที่ปรึกษาทางการเงินระดมพลทำแผนการออมให้ประชาชนฟรี
น.ส.ประภาพร ลิขสิทธิ์ เลขาธิการสมาคมตัวแทนประกันชีวิตและที่ปรึกษาทางการเงิน เปิดเผยว่า ในงานสัปดาห์ประกันภัย วันที่ 2830 ก.ย.นี้ จะมีที่ปรึกษาทางการเงินจากสมาคมมาให้บริการแก่ประชาชนฟรี ในการจัดทำแผนการเงินเบื้องต้น เพื่อให้ประชาชนเข้าใจเรื่องการออมมากขึ้น
ขณะเดียวกันในวันดังกล่าวจะมีการให้บริการจัดสอบตัวแทน นายหน้า ครบวงจร เพื่ออำนวยความสะดวกและดึงประชาชนเข้าร่วมงานให้มากขึ้น
นายบรรยง วิทยวีรศักดิ์ ประธานคณะทำงานฝ่ายวิชาการ สมาคมตัวแทนประกันชีวิตและที่ปรึกษาการเงิน กล่าวว่า ในวันที่ 28 ก.ย. ประชาชนจะได้รับรู้สถานการณ์น้ำท่วมในปัจจุบันและเส้นทางน้ำไหลเข้ากรุงเทพฯ จากผู้เชี่ยวชาญ
นอกจากนี้ ยังได้แนะแนวทางให้กับผู้บริหาร ในการนำประกันชีวิตไปใช้เป็นเครื่องมือในการบริหารค่าใช้จ่ายทางภาษีของบริษัท การให้คำแนะนำถึงวิธีการลงทุนอย่างไรโตไปไม่จน
ขณะที่ผู้ซื้อประกันภัยในงานครบ 1,000 บาท มีสิทธิลุ้นรับรถนิสสัน มาร์ช ยามาฮ่า นิวฟีโน่ สร้อยคอทองคำ ทีวีจอแอลอีดีซัมซุง นิวไอแพด และกิจกรรมบันเทิง